น้ำมันดิบปิดลดลง 2 เซนต์
น้ำมัน เวสต์เท็กซัส ตลาดนิวยอร์ก ปิดขยับลง 2 เซนต์เหตุวิตกการเมืองอิตาลี
26 ก.พ. 2556

น้ำมัน เวสต์เท็กซัส ตลาดนิวยอร์ก ปิดขยับลง 2 เซนต์เหตุวิตกการเมืองอิตาลี
สัญญาน้ำมันดิบเวสต์เท็กซัส (WTI) ตลาดนิวยอร์ก  ส่งมอบเดือนเม.ย.ลดลง 2 เซนต์ ปิดที่ 93.11 ดอลลาร์/บาร์เรล หลังจากเคลื่อนตัวในช่วง 92.69-94.46 ดอลลาร์ส่วนสัญญาน้ำมันดิบเบรนท์ (BRENT) ส่งมอบเดือนเม.ย.ที่ตลาดลอนดอน เพิ่มขึ้น 34 เซนต์ ปิดที่ 114.44 ดอลลาร์/บาร์เรล
นักลงทุนวิตกกังวลหลังจากเอ็กซิทโพลล์ระบุว่านายแบร์ลุสโคนี มีคะแนนนำในการเลือกตั้งอิตาลี โดยตลาดวิตกว่ารัฐบาลใหม่ของอิตาลีอาจจะดำเนินนโยบายที่ส่งผลให้การเดินหน้าปฏิรูปเศรษฐกิจและการคลังของประเทศต้องหยุดชะงัก
ทั้งนี้ นายซิลวิโอ แบร์ลุสโคนี อดีตนายกรัฐมนตรี ซึ่งเป็นตัวเก็งอันดับต้นๆว่าจะได้รับชัยชนะในการเลือกตั้งครั้งนี้ ชูนโยบายหาเสียงต่อต้านมาตรการรัดเข็มขัด ทั้งที่เป็นเงื่อนไขที่อิตาลีต้องปฏฺบัติตามที่ได้ให้คำมั่นกับอียูเพื่อแลกกับการขอรับความช่วยเหลือทางการเงิน